เดือนที่แล้วเป็นประจำเดือนวันแรกวันที่30ค่ะ หายวันที่5เมษา แล้วมาเดือนนี้เลื่อนจากเดือนที่แล้วจนวันนี้วันที่12แล้ว ตรวจฉี่แล้วไม่พบการตั้งครรภ์ค่ะ เพราะก่อนหน้านั้นวันที่17เมษามีเพศสัมพันธ์แล้วป้องกันค่ะ เลยตัดสินใจไปหาที่โรงพยาบาลตรวจภายในบอกเป็นเยื่อหุ้มเชิงกรานอักเสบเลยอยากทราบว่าโรคนี้มีผลทำให้ประจำเดือนขาดมั้ยค่ะ? ปกติไม่เคยขาดนานขนาดนี้แล้วมีโรค+ความเครียดด้วย แต่ก่อนหน้าที่จะไปหาที่โรงพยาบาลไปคลินิกให้ยาปรับฮอร์โมนมากินตอนนี้ทานหมดแล้วค่ะ เค้าให้รอประจำเดือนมาหลังทานยาหมด อยากทราบสาเหตุค่ะคุณ
สวัสดีค่ะ หากประจำเดือนในรอบล่าสุดมาวันที่ 30 มี.ค.- 5 เม.ย. และในเดือน พ.ค.นี้ ประจำเดือนยังไม่มา หากได้ตรวจหาการตั้งครรภ์อย่างถูกต้องแล้ว และไม่พบการตั้งครรภ์ แสดงว่าการที่ประจำเดือนไม่มาจึงน่าจะเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นส่วนการมีอุ้งเชิงกรานอักเสบนั้น จะทำให้เกิดอาการปวดท้องน้อยแบบเริ้อรัง มีตกขาวที่ผิดปกติ และอาจทำให้เกิดอาการเจ็บท้องน้อยขณะมีเพศสัมพันธ์ และมีไข้ได้ นอกจากนี้ อาจทำให้เกิดเลือดออกผิดปกติ มีเลือดออกกะปริดกะปรอย หรืออาจทำให้ไม่มีประจำเดือนมาก็ได้ โดยเฉพาะหากการอักเสบเป็นมานาน จนทำให้เกิดพังผืดในมดลูกขึ้นหากได้ยาปรับฮอร์โมนมาทานแล้ว ก็ควรรอไปอีกประมาณ 7 วัน หากยังไม่มีประจำเดือนมา ก็ควรไปกลับพบแพทย์เพื่อประเมินอาการต่อค่ะ